
        REPUBLIKA HRVATSKA
     TRGOVAČKI SUD U OSIJEKU

U  I M E  R E P U B L I K E  H R V A T S K E
R J E Š E N J E


Trgovački sud u Osijeku, po stečajnom sucu mr. sc. Borisu Vukoviću, povodom prijedloga predlagatelja REPUBLIKA HRVATSKA, Ministarstvo financija, koju zastupa Županijsko državno odvjetništvo u Osijek, OIB: 52634238587, za otvaranje stečajnog postupka nad dužnikom DECKING j.d.o.o., Osijek, Reisnerova 179, MBS: 030134041, OIB: 34099901804, dana 10. svibnja 2018. godine


r i j e š i o   j e

I  OBUSTAVLJA SE stečajni postupak nad dužnikom DECKING j.d.o.o., Osijek, Reisnerova 179, MBS: 030134041, OIB: 34099901804. 

II  Ročište radi očitovanja o prijedlogu za otvaranje stečajnog postupka i ročište radi rasprave o pretpostavkama za otvaranje stečajnog postupka zakazano za 23. svibanj 2018. godine u 10,00 sati neće se održati.


Obrazloženje

Dana 5. siječnja 2018. godine zaprimljen je na ovome sudu zahtjev FINANCIJSKE AGENCIJE Regionalni centar Osijek, Podružnica Osijek, L. Jägera 3, Osijek, OIB: 85821130368 klasa: 110-07/18-01/04 Ur. broj 04-06-18-73 od 4. siječnja 2018. godine, za provedbu skraćenog stečajnog postupka nad dužnikom DECKING j.d.o.o., Osijek, Reisnerova 179, MBS: 030134041, OIB: 34099901804.  

U zahtjevu je navela da na dan 3. siječnja 2018. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 14.909,31 kn, u koji iznos je uračunata kamata i naknada FINE za provedbu ovrhe na novčanim sredstvima dužnika. Navodi da dužnik nema zaposlena radnika.

FINA je dostavila popis računa i oročenih novčanih sredstava dužnika na dan 3. siječnja 2018. godine te u svom podnesku od 4. siječnja 2018. godine navodi da dužnik na dan 3. siječnja 2018. godine u Jedinstvenom registru računa ima otvorene sljedeće račune i oročena novčana sredstva: HR6224840081107339108 Raiffeisenbank Austria d.d., te da na temelju čl. 112. st. 5. Stečajnog zakona dužnik na dan 29. siječnja 2018. godine na ime predujma za namirenje troškova stečajnog postupka nema zaplijenjena novčana sredstva.

Trgovački sud u Osijeku je dana 9. siječnja 2018. godine objavio oglas na mrežnoj stranici e-Oglasna ploča sudova pod poslovnim brojem 19 St-31/18-3 od 8. siječnja 2018.   godine sukladno čl. 430. Stečajnog zakona („Narodne novine“ broj 71/15 i 104/17; u daljnjem tekstu SZ) kojim su pozvane osobe ovlaštene za zastupanje dužnika po zakonu da sudu u roku od 15 dana od dana objave oglasa dostave javnobilježnički ovjerovljeni prokazni popis imovine i obveza na propisanom obrascu, te su ujedno pozvani i vjerovnici da najkasnije u roku 45 dana od dana objave oglasa predlože otvaranje stečajnog postupka nad dužnikom, pod prijetnjom nastupanja pravnih posljedica iz čl. 431. Stečajnog zakona. 

Podneskom zaprimljenim kod ovog suda dana 31. siječnja 2018. godine, vjerovnik REPUBLIKA HRVATSKA, Ministarstvo financija, koju zastupa Županijsko državno odvjetništvo u Osijek, OIB: 52634238587, podnijela je prijedlog za otvaranjem stečajnog postupka nad dužnikom DECKING j.d.o.o., Osijek, Reisnerova 179, MBS: 030134041, OIB: 34099901804, uz koji prijedlog je dostavila dokaz o postojanju svoje tražbine i postojanju stečajnog razloga iz članka 6. stav 2. Stečajnog zakona: nesposobnosti za plaćanje.       

Slijedom navedenog, budući nisu ispunjeni uvjeti za istovremeno otvaranje i zaključenje skraćenog stečajnog postupka nad dužnikom, u smislu odredbe članka 431. Stečajnog zakona („Narodne novine“ broj 71/15 i 104/17; u daljnjem tekstu SZ) sukladno članku 433. SZ-a obustavljen je skraćeni stečajni postupak nad dužnikom, te je određeno da će se postupak nad dužnikom nastaviti primjenom općih odredbi Stečajnog zakona.

Sud je utvrdio da je predlagatelj ovlašten za podnošenje predmetnoga prijedloga temeljem odredbe čl. 109. st. 1. SZ-a, te je zakazao ročište radi očitovanja o prijedlogu za otvaranje stečajnoga postupka i rasprave o pretpostavkama za ispitivanje uvjeta za otvaranje stečajnog postupka nad dužnikom DECKING j.d.o.o., Osijek, Reisnerova 179, MBS: 030134041, OIB: 34099901804 (čl. 123. i 128. st. 1. SZ-a).

Dana 04. svibnja 2018. godine zakonski zastupnik dužnika dostavio je sudu zahtjev za obustavu stečajnog postupka, te je u privitku istog dostavio dokaz – Potvrdu o blokadi računa i novčanih sredstava ovršenika od 27. travnja 2018. iz koje je vidljivo da na računima i novčanim sredstvima stečajnog dužnika na dan izdavanja potvrde nema nepodmirenih obveza za plaćanje te da isti nije u blokadi. 

Sud je izvršio uvid u spis i dokumente u spisu i to Potvrdu o blokadi računa i novčanih sredstava ovršenika od 27. travnja 2018. te utvrdio da je dužnik postao sposoban za plaćanje pa je odlučio kao u izreci temeljem odredbe čl. 128. st. 9. SZ-a. 

U Osijeku 10. svibnja 2018.                
STEČAJNI SUDAC
mr. sc. Boris Vuković



Zapisničar Danijela Špeletić

UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


DNA:
-predlagatelju ŽDO GUO Osijek
-dužniku DECKING j.d.o.o., Osijek, Reisnerova 179
-eOgl. ploča
-riješeno obustavom 
-kal 07.08.2018.

